། དེ་ལྷག་རྣམས་
སྒར་གྲལ་མ་ཞིག་པར་སྟོད་ཕྱོགས་ཀྱི་བུ་སློབ་ཡོན་བདག་རྣམས་ཀྱི་གདུང་སྐལ་
དང་། དབུ་ཐོད་སོགས་གདུང་ལྷག་མ་རྣམས་གདན་དྲངས་ཏེ། ས་སྐྱོང་མིའི་
དབང་པོ་དོན་ཡོད་རྡོ་རྗེ་དཔོན་སློན་སོགས་རྒྱལ་པོ་དང༌། སློན་པོ་དམངས་ཕལ་
279

༄༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
ལ་
པ་རྣམས་ཀྱི་བསྙེན་ཅིང་སྐུར་པའི་ངང་ནས་ཆུ་བར་ལ་བྱོན་ནོ། །དེ་དག་རྣམས་ཀྱི་
བར་དུ་ཆུ་བར་སྤྲུལ་སྐུའི་ཕོ་བྲང་གི་འོ་འབྱུང་དཔལ་གྱི་ནགས་ཁྲོད་དུ། འགྲོ་བའི་
མགོན་པོ་བློ་གྲོས་རྒྱ་མཚོ་དང༌། ཡུམ་ཀུན་ཏུ་བཟང་མོ། རྣལ་འབྱོར་པ་ཚོགས་
གཉིས་རྒྱ་མཚོ། དགེ་སློང་རྡོ་རྗེ་འཛིན་པ་དབང་ཕྱུག་རྒྱལ་མཚན་ལ་སོགས།
ཕྱི་ཆུ་བར་ལ་སྟོད་ལྷོ་བྱང་གི་བུ་སློབ་རྣམས་ཀྱི་ཟླ་བ་གསུམ་ཙམ་གྱི་བར་དུ་ཚོགས་
འཁོར་དང་། དཔལ་ལྡན་བླ་མ་མཆོད་པའི་ཆོ་ག་མཛད། དཔལ་ལ་ཕྱི་གངས་
རར་ཡང་དེ་བཞིན་ཚོགས་ཀྱི་འཁོར་ལོ་བསྐོར་རོ། །དེ་བཞིན་དུ་རིའི་རྒྱལ་པོ་ཏི་སེ་
དང༌། རྫོང་དྲུག་སོགས་གནས་ཐ་དད་དུ་དགོངས་རྫོགས་ཀྱི་བྱ་བ་བསྒྲུབས་ཚུལ་
རྒྱས་པར་བརྗོད་ཀྱི་མི་ལང་ངོ་། །གཞན་ཡང་བལ་ཡུལ་ཤིང་ཀུན་དུ་དགུན་དུས་
མཆོད་ཀྱི་མཆོད་པ་ཕུལ་ཚེ་འཇའ་འོད་ཀྱིས་བལ་པོ་ཁྱབ་པ་བྱུང་ངོ་། །དེ་ནས་ལ་
ཕྱི་ཆུ་བར་སོགས་ཀྱི་གནས་འཛིན་པའི་བུ་སློབ་རྣམས་གཙོ་བོར་གྱུར་པའི། གྲྭ་བུ་
སློབ་དང་ཡོན་བདག་རྣམས་ཀྱིས། ཆུ་བར་དུ་རིན་པོ་ཆེ་ལས་གྲུབ་པའི་སྐུའི་རྟེན་
གཞེངས་ཏེ་དབུ་ཐོད་ཐུགས་ཁར་བཞུགས་སུ་གསོལ། གཞན་ཡང་རྡོ་རྗེ་འཆང་།
མར་པ། མི་ལ་སོགས་བཀའ་རྒྱུད་ཀྱི་སྐུ་འདྲ་དང་། གཙུག་ལག་ཁང་གཞེངས།
དཀར་མེའི་རྒྱུན་དང་བཅས་པ་འགྲོ་བའི་དོན་དུ་རྒྱུན་ཆགས་སུ་རྩུགས། མངའ་
རིགས་རྫོང་དཀར་ནས། མངའ་བདག་རྒྱལ་པོའི་སྲས་བདག་ཆེན་ཆོས་རྗེས་ཀྱང་།
རིན་པོ་ཆེ་ལས་གྲུབ་པའི་རྗེ་རང་གི་སྐུ་འདྲ། མི་ཚད་མ་ཅིག་གཞེངས་ཏེ་ཆུ་བར་དུ་
གཞུགས་སུ་གསོལ། གཞན་ཡང་ཁོ་བོས་མིག་གི་མཐོང་ཚད་གྲངས་པས། ལྡེར་སྐུ་
དང་། བྲིས་སྐུ་ལི་སྐུ་གསེར་ཟངས་ལས་གྲུབ་པའི་རྗེ་རང་གི་སྐུ་འདྲ་ཡོངས་དྲིལ་
སུམ་བརྒྱ་དང་བཅུ་བཞི་ཙམ་གྲུབ་འདུག་ཅིང་། གཞན་ཡང་ཡུམ་ཀུན་ཏུ་བཟང་
མོས་གསུང་གི་རྟེན་དུ་རྗེ་རང་གི་གསུང་མགུར་བུ་སློབ་རྣམས་ཀྱིས་ཟིན་བྲིས་སུ་
མཛད་པ་དང༌། རྣམ་ཐར་ཆོས་རྗེ་རབ་འབྱམས་པ་དངོས་གྲུབ་དཔལ་འབར་བས་
280

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
མཛད་པ་སྤར་དུ་གཞེངས་གཞན་ཡང་ཏི་སེ་སོགས་གནས་ཆེན་དང་། གངས་ཅན་
ཀྱི་སའི་ཆ་ཐ་དད་པ་རྣམསུ། རྣལ་འབྱོར་གྱི་དབང་ཕྱུག་མོན་རྩེ་རྟོགས་ལྡན་ལ་
སོགྶ་བུ་སློབ་དང་། ཡོན་བདག་རྣམས་ཀྱིས་ཚོགས་མཆོད་དང་། སྐུ་གསུང་ཐུགས་
ཀྱི་རྟེན་གཞེངས་ཞིང་ཁྱབ་པར་ཐུགས་ཀྱི་རྟེན་དུ། གནས་གསུམ་གྱི་གངས་རི།
དང་།
ལོ་
གསུམ་ དང་།
རྫོང་དྲུག་སོགས་དབེན་པའི་རི་ཁྲོད་སོ་སོར་རྗེའི་ཐུགས་དགོངས་རྫོགས་ཐབས་
བསྟན་པ་དང་སེམས་ཅན་གྱི་དོན་དུ་ཚེ་དང་བསྒྲུབ་པ་སྙོམས་པ་དང་། ལོ་དྲུག་
ལོ་ གཅིག་ སོགས་ བསྒྲུབ་ པའི་ ཡིད་ དམ་ བཅས་ ཏེ།
འཇིག་རྟེན་བློས་བཏང་གི་སྒྲུབ་པ་རྩེ་གཅིག་དུ་མཛད་པ་ནི་གྲངས་ལས་འདས་སོ།
༈ །ངོ་མཚར་བའི་བརྫོང་བྱ་སྣ་ཚོགས་པའི་སྐོར་ཚོ་ཏེ་གསུམ་པའོ། །དེ་ལྟར་སྐོར་
ཚོ་གསུམ་གྱིས་སྨོན་ལམ་རླབས་པོ་ཆེའི་མཛད་པ་ཡོངསུ་རྫོགས་པ་སྐལ་བཟངས་
འདིའི་འཇུག་གི་སངས་རྒྱས་ལྟ་བུའི་ལེའུ་ཏེ་བཅྭ་ལྔ་པའོ། །༈ །འདི་བཀོད་དགེ་
ཚོགས་བསམ་ཡས་མཁའ་དབྱིངས་གང་དེས་ཚད་མེད་མཐུ་ཡིས་རྣམ་ཐར་མཆོག་
འདི་འབྲི་གློག་འཆད་དང་འཆད་ཉན་སེམས་བྱེད་ཚུལ་བཞིན་སྐྱོང་དང་ཡིད་
རངས་བགྱིད་སོགས་མ་གྱུར་འགྲོ་བ་གཞན་མེད་ཇི་སྙེད་རྒྱལ་དབང་ཁྱོད་སྤྲུལ་ལྟ་
ཐོབ་གྱུར་གཅིག དེ་མ་ཐོབ་ཀྱི་ཚེ་རབས་ཀུན་དུ་མི་དགེ་རྒྱུ་འབྲས་སྟག་དུ་བྲལ་
ཞིང་སྐྱེ་འགྲོ་མ་ལུས་དགེ་བཅུའི་ཁྲིམས་ལྡན་བདེ་སྐྱིད་ཕུན་ཚོགས་འབྲལ་མེད་
ལོངས་སྤྱོད་དགའ་བདེས་རབ་འཚོ་ཕན་བདེའི་རྩ་བ་བཤད་སྒྲུབ་ལུང་རྟོགས་ཐུབ་
བསྟན་དར་ཞིང་རྒྱས་པ་དང་། །བསྟན་འཛིན་སྐྱེས་ཆེན་རི་རབ་རྡུལ་མཉམ་རྣམ་
དཀར་c
་འཕྲིན་ལས་ཉི་ཟླའི་འོད་བཞིན་སྐུ་ཚེ་མཛད་པ་སྲིད་མཐར་མཉམས་གནས་
ཁམས་གསུམ་རིགས་དྲུག་ཀུན་མཁྱེན་སར་བཀོད་འཁོར་དང་ཉོན་མོངས་སྲིད་དང་
སེམས་ཅན་འཁྲུལ་པ་ཞེས་བྱ་མིང་གི་ལྷག་མས་སྟོངས་གྱུར་གཅིག བདག་དང་
སློབ་མ་རྒྱུད་པར་བཅས་སོགས་རྗེ་བཙུན་ཁྱེད་ལ་གསོལ་བ་འདེབས་རྣམས་ཁྱོད་ལ་
281

༄༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
སྐུ་མི་འབྲལ་རྟག་དུ་ལྟ་ཞིང་ཁྱོད་གསུང་ཐེག་ཆེན་བདུད་རྩིའི་རྒྱུན་འཐུངས་ཁྱོད་
ཐུགས་བྱིན་རླབས་ཐུགས་ཡིད་གཅིག་འདྲེས་ས་ལམ་སྟོན་བསམ་ཡས་རྣམ་ཐར་
ཡོངས་རྫོགས་ནས། ཕྱོགས་བཅུ་དུས་གསུམ་སངས་རྒྱས་སྲས་བཅས་སྐུ་གསུམ་
ཐུགས་དང་ཡྟོན་འཕྲིན་ལས་སྐུ་ཚེ་མཛད་པ་ཞིང་ཁམས་གདུལ་བྱ་མཁྱེན་བརྩེ་ནུས་
མཐུ་སྨོན་ལམ་ཡོངས་རྫོགས་ནམཁའི་མཐས་གཏུགས་སེམས་ཅན་ཁམས་དང་ཉོམ་
མོངས་མཐར་གྱུར་དེ་སྲིད་འབད་མེད་དོན་བྱེད་ཤོག ཅེས་སོ། དེ་ལ་སྔོན་འགྲོ་
མཆོད་བརྗོད་དམ་བཅའི་ཚོམས། དངོས་གཞི་ཡོན་ཏན་གྱི་ཆེ་བརྗོད་པ་རྣམ་ཐར་
དངོས་ཀྱི་ཚོམས། རྗེས་དགེ་བའི་རྩ་བ་བྱང་ཆུབ་ཆེན་པོར་བསྔོ་བའི་ཚོམས་ཏེ།
༈ །དེ་ལྟར་ཚོམས་གསུམ། ལེའུ་བཅྭ་ལྔ། སྐོར་ཚོ་བཞི་བཅུ་ཞེ་གཉིས་ཀྱིས་༈
ཁྱབ་བདག་རྡོ་རྗེ་འཆང་ཆེན་པོ་གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་
པར་རྒྱལ་བའི་རྣམ་པར་ཐར་པ། ཆོས་སྐུའི་བཀོད་པ་ལོངས་སྐུའི་བཀོད་པ་འཇིག་
རྟེན་གྱི་ཁམས་མཐའ་ཡས་པར། དུས་གསུམ་དུ་སྤྲུལ་སྐུའི་མཛད་པ་བསྟན་ཚུལ་ལ་
སོགས་ཏེ་འཕགས་པ་རྣམས་ལཾ་ཀྱི་སྤྱོད་ཡུལ་བསམ་ཡས་ནམཁའི་ཁྱོན་ལས། ཞིང་
འདིར་རྩོད་ལྡན་ལྔ་བཅུ་ཁ་རལ་གྱིས་དུས་འདིར་རྡོ་རྗེ་ཐེག་པའི་ལུང་རྟོགས་ཀྱི་
བསྟན་པ་གསལ་བར་མཛད་ཚུལ་ཉི་མའི་སྙིང་པོ་ཞེས་བྱ་བ་འདི་ཉྀད་༈ རྒྱལ་བའི་
དབང་པོ་དེའི་ཡུམ་རྗེ་བཙུན་ཀུན་ཏུ་བཟང་མོ་དང༌། རྣལ་འབྱོར་གྱི་དབང་ཕྱུག་
དགེ་སློང་རྡོ་རྗེ་འཛིན་པ་དབང་ཕྱུག་རྒྱལ་མཚན་པ་སོགས་གསང་ཆེན་རྡོ་རྗེ་ཐེག་
པའི་རིམ་གཉིས་ཀྱིས་རྣལ་འབྱོར་ཉམས་སུ་ལེན་ཅིང༌། དམ་ཚིག་རྣམ་པར་དག་
པའི་རྣལ་འབྱོར་པ་བདུན་ཕྲག་གསུམ་ལ་སོགས་ཏེ་རྡོ་རྗེ་དཔུན་འགའ་དང་འགའི་
གསུང་གིས་ཡང་ཡང་སྐུལ་ནས། པལ་ཆེར་རྗེ་བཙུན་རང་གི་གསུང་ཇི་ལྟ་བ་ལ།
མཆེད་གྲོགས་གོང་མ་རྣམས་ཀྱི་གསུང་སོགས་ངེས་པ་ཅན་རྣམས་ཀྱི་ཕྲ་བཏབ་ཏེ་
རགས་པ་མདོ་ཙམ་བཀོད་པ་འདི་ཉིད། ལྷོ་གནས་མཆོག་དཔལ་གྱི་རྩ་རི་ཏྲ་ཡེ་
282

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
ཤེས་ཀྱི་འཁོར་ལོའི་རྐད་ཚང་གསང་བ་ཆེན་པོའི་དུར་ཁྲོད། དམ་ཅན་མཁའ་འགྲོ་
འདུ་བའི་གནསུ་རྗེ་བཙུན་རུས་པའི་རྒྱན་ཅན་གྱིས་ཐུགས་སྲས་རྣམས་ཀྱི་ནང་ནས་
ཐ་ཆུང་། དགེ་སྙེན་རྡོ་རྗེ་འཛིན་པ་རྒོད་ཚང་རས་པས་སྒྲོ་བཀུར་དང་བྲལ་བར།
སྤྲེའུ་ལོ་ཧོར་ཟླ་དང་པོའི་ཡར་ཚེས་བཅོ་ལྔ་ལ་གྲུབ་པར་སྦྱར་བའོ།། །།ཨེ་མ་ཧོ། །
རྡོ་རྗེ་འཆང་ཆེན་གཞད་བ་རྡོ་རྗེ་ཡིས། །ཐུགས་རྗེ་ཆེན་པོའི་སྒྱུ་འཕྲུལ་བཀོད་པ་
ལས། །རྒྱལ་བའི་དབང་པོ་གཙང་པ་ཧེ་རུ་ཀའི། །བསམ་ཡས་མཛད་མཆོག་ངོ་
མཚར་སྨད་འབྱུང་གི། །ཡེ་ཤེས་ཆེན་པོའི་མིག་འཕྲུལ་བཀོད་པ་རྣམས། །རང་
རང་སྐལ་བའི་མཐོང་ཚུལ་ཙམ་ཉིད་ལས། །ཇི་བཞིན་མ་ལུས་མཐའ་དབུས་བཏིང་
དཔག་པ། ས་ལ་གནས་པའི་སེམས་དཔའ་ཆེན་པོས་ཀྱང་། །མི་ཟད་རྒྱན་གྱི་
འཁོར་ལོའི་གསང་ཆེན་གང༌། ། གཙུག་ཏོར་ཙམ་ཡང་ཚད་བཟུང་མ་ནུས་ན༑
རྣམ་ཐར་མཚན་མཆོག་ཉི་མའི་སྙིང་པོ་འདི། །བདག་འདྲ་བློ་རྨོངས་བྱིས་པས་
སྡེབས་སྦྱོར་དུ། ། ལེགས་པར་རྩོམ་པ་ཤིན་ཏུ་བཀའ་ན་འང་། ། སྨོན་ལམ་ལས་
འཕྲོས་རྗེ་ བཙུན་མཆོག་དེ་ རང་། ། ཐུགས་ཡིད་གཅིག་ འདྲེས་ རྩེ་ བས་ རྗེས་ སུ་
བཟུང༌། །རྣམ་ཐར་འདི་ལ་ཞུ་ཐིག་ཡང་ཡང་བགྱིས། །ཅུང་ཟད་མདོ་ཙམ་བཀའ་
ཡིས་གནང་བ་དང་། །གོང་མར་གྱུར་པའི་རྡོ་རྗེ་དཔུན་ལ་སོགས། །བློ་ལྡན་ཟུངས་
ཐུབ་སྒྲོ་བཀུར་སྨྱོན་མེད་པ། །འགའ་དང་འགའ་ལས་ངེས་པ་མང་ཐོས་རྣམས། །
ནན་ཆེར་རྟགས་ནས་ཚང་མས་གྲུབ་པ་འགའ༑༑ ཆོས་བདག་མཁའ་འགྲོས་རྗེས་
སུ་སྣང་བ་དང༌། །རྣལ་འབྱོར་དབང་ཕྱུག་དུ་མས་བཀུལ་བས་ན། །སྐལ་མཉམ་
འགའ་སོགས་འགྲོ་ལ་ཕན་སེམས་ཀྱིས། །བསྟན་པ་གསལ་ཕྱིར་དུས་འདིར་ཡི་གེར་
བཀོད། །མི་ཆོས་བླ་མ་ཁྱད་དུ་བསད་པ་ཡི། ྋཧཾ་ཚིག་རྫུན་མའི་ལོང་གཏམ་འགའ་
སྒྲིགས་ནས། །ཆོས་ལྟར་བཅོས་པ་ལོག་སྨྲ་བསྟན་པའི་དབྱེས། །ལྷག་བསམ་མ་
ཡིན་ ཆོས་ རྒྱད་ ཀུན་ ལོང་ གིས། ། ཡེ་ ཤེས་ སྤྱན་ ལྡན་ ཁྲེལ་ པའི་ གནས་ འགའ་
283

༄༅། །བོད་ཀྱི་ལོ་རྒྱུས་ཡིག་ཚགས་དཔེ་ཚོགས།
མཐོང་། །དེ་འདྲའི་ཚུལ་དང་ལེགས་བཤད་འདི་མཚུངས་མིན༑ ༑འོན་ཀྱང་ལྷག་
བསམ་རྒྱལ་བས་མི་ཁྲེལ་ཡང༌། །སོ་སོ་སྐྱེ་བོའི་ཤེས་རབ་ཕྱོགས་རེ་བས། །འགལ་
འཁྲུལ་མཆིས་ན་ཚོགས་ཞིང་རྣམས་ལ་བཤགས། ༈ །གྲུབ་མཆོག་གཙང་པ་རྟ་
བདུན་དབང་པོ་ཡིས། །ཐུགས་རྗེའི་དཀྱིལ་འཁོར་གངས་ཅན་ལྗོངས་འདིར་ཤར།
ཚོམས་གསུམ་བསྭོ་ལྔའི་གྲངས་ལྡན་ལེའུར་བཅས། བཅུ་ཕྲག་ཞི་དང་ཟུང་བཅས་
སྐོར་ཚོར་ལྡན། མཛད་པའི་འོད་སྟོང་གདུལ་བྱའི་གླིང་ལ་ཕོག བློ་མུན་གསལ་
ནས་ཉམས་རྟོགས་སྣང་བས་ཁྱབ། །ཐེག་མཆོག་རིགས་ངེས་སེམས་དཔའི་པད་
ཚལ་རྒྱས། །བསྟན་སྙིང་བླ་མེད་གསང་སྔགས་ཉིན་མོར་མཛད། །བསྟན་འཛིན་
གཟའ་སྐར་ཚོགས་རྣམས་ཟིལ་གྱིས་གནན། །ལྟ་ངན་འབྱུང་པོའི་བྱ་ཚོགས་མ་ལུས་
ལོང་། །ས་ར་ཧ་དང་ཏེ་ལོའི་བཀའ་སྲོལ་བསྟོད། །སྐྱེ་མེད་བློ་འདས་སྙིང་པོའི་ཚེ་
ཟེར་དེས། ། ཉོན་མོངས་འདམ་རྫབ་ཐར་པའི་སྐམས་སར་མཛད། །རྒྱལ་བའི་
མཛད་མཆོག་བསམ་ཡས་ཨེ་མ་ཧོ། ༈ །མཉམ་མེད་ཉིན་བྱེད་རྒྱལ་པོའི་ཐུགས་
རྗེའི་ཟེར། །མོས་གུས་འདབ་སྟོང་ལྡན་པ་བདག་བློ་ཡི། །སྙིང་གི་ཆུ་སྐྱེས་རབ་ཏུ་
རྒྱས་པ་ལས། །གོ་བའི་འདངས་ལྡན་ཉམས་ཀྱི་དྲི་གསུང་ཅན། །རྟོགས་པའི་གེ་
གསར་འཆད་ རྩོམ་ འོད་ འབྱིན་པས། ། སྐལ་ལྡན་བུང་ བ་ ཚིམ་ པའི་མཐུ་ ཡོད་
ཀྱང་། །ལེགས་བཤད་མི་འདོད་ཕྲ་དོག་དྲི་མར་བཅས། །རྩོད་ལྡན་སྙིགས་མའི་
དུས་འདིར་བར་ཆད་མང་། །ད་དུང་དུས་ལ་མ་བབ་སྒྲུབ་པའི་བློས། །པདྨོ་སྦས་
པས་དབེན་ པར་ གནས་ བསམ་སྟེ། ། སྤོབས་པའི་ཀུ་མུ་སྙོམས་ ཆུང་ ཟུམ་ པའི་
ཚུལ། །གནས་པར་འདོད་ཀྱང་སྤྲུལ་པའི་ཡུམ་ཆེན་ནི། །ཡོན་ཏན་ཉ་གང་ཀུན་ཏུ་
བཟང་མོ་ཡི། །གསུང་གི་འོད་དཀར་གསིལ་ཟེར་དྲ་བ་དེ། །རྒྱུ་དཀར་འོད་ལྡན་རྡོ་
རྗེ་མཆེད་རྣམ་ཀྱིས་༑ འོད་ཀྱིས་སྐོར་ནས་བདག་བློའི་ཀུ་མུར་ཕོག སྤོབས་པའི་
འདབ་རྒྱས་རྩོམ་པའི་དྲི་གསུང་འདིས། །རྣམ་ཐར་མ་རྟོགས་ལོག་རྟོགས་དྲི་མ་
284

༄། གཙང་སྨྱོན་ཧེ་རུ་ཀ་ཕྱོགས་ཐམས་ཅད་ལས་རྣམ་པར་རྒྱལ་བའི་རྣམ་ཐར།
རྣམས།
།རབ་ཏུ་གསལ་ནས་དད་ལྡན་བུང་བའི་ཚོགས། མོས་པའི་ལུས་སྟོབས་
རྒྱས་ཕྱིར་བདག་གིས་བཀོད། །རང་འདོད་འཕྲིས་མེད་བསྡན་པའི་ ཕྱིར་ཡིན་
པས། ། ཟ་བྱེད་མཁའ་ འགྲོའི་ ཚོགས་ རྣམས་ བཟོད་ པར་ མཛོད། ། རྩོམ་ཡིག་
དབྱངས་གསལ་ཐབས་ཤེས་སྦྱོར་བ་ཡིས། །བརྗོད་བྱེད་ཚིག་གི་སྡེབས་སྦྱོར་བྲི་བ་
པོ། །རྡོ་རྗེ་གཞོན་ནུས་བྱིན་རླབས་རིགས་འཛིན་རྒྱུད། །ཐར་པ་རྒྱལ་མཚན་དད་
ཅིང་གུས་པས་བྲིས། །དེ་ཡིས་དགེ་བ་འང་བདག་དང་ལྷན་ཅིག་བསྔོ། །འདི་ལྟར་
ངོ་མཚར་སྨད་བྱུང་ཨེ་མ་མཚར། །དེ་ལྟར་དགེ་བའི་རྩ་བ་འདི་ཉིད་ཀྱིས། །དེང་
ནས་བཟུང་སྟེ་སྲིད་མཐའི་བར་དུ་ནི། །རྗེ་བཙུན་རྒྱལ་དབང་གཙང་པ་ཧེ་རུ་
ཀའི། །བཀའ་དང་བསྟན་པའི་གསང་མཛོད་རབ་བཟུང་ནས། །འཁོར་བའི་རྒྱམ་
མཚོ་མ་ལུས་སྐེམས་བྱེད་པ། །རིགས་གསུམ་མགོན་པོ་དེ་དང་བདག་མཚུངས་
པས། །དུས་གསུམ་རྒྱལ་བ་ཀུན་གྱི་སྐུ་གསུང་ཐུགས། །ཡོན་ཏན་འཕྲིན་ལས་སྐུ་ཚེ་
མཛད་པ་དང༌། །ཞིང་ཁམས་གདུལ་བྱ་སྨོན་ལམ་མ་ལུས་པ། །བདག་ལ་རྫོགས་
ཞིང་ཚད་མེད་མཐུ་ཆེན་དེས། །བདག་དང་དཀར་ནག་ལས་ ཀྱི་ འབྲེལ་ ཚད་
སོགས། །མཁའ་མཉམས་འགྲོ་ཀུན་བཅུ་གསུམ་སར་བཀོད་ནས། །སྣང་སྲིད་མ་
ལུས་བདེ་ཆེན་ཞིང་དུ་གྱུར། །ཧེ་རུ་ཀ་དཔལ་ཁྱབ་གདལ་ཆེན་པོར་ཤོག རྡོ་རྗེ་
འཆང་ཆེན་དཔལ་ལྡན་ཏེ་ལོ་པ། །མཁས་གྲུབ་ན་རོ་སྒྲ་སྒྱུར་མར་པའི་ཞབས། །
གཞད་པ་རྡོ་རྗེ་གཙང་སྨྱོན་ཧེ་རུ་ཀ། ཉེ་རྒྱུད་བླ་མ་རྣམས་ཀྱི་བཀྲ་ཤིས་ཤོག དུར་
གསོལ་ལྕམ་གྲལ་བུ་བཞིན་སྐྱོང་གྱུར་གཅིག །།ཨེ་བཾ། །བཀྲ་ཤིས་སོ།།
285